**Ministru kabineta noteikumu „Grozījumi Ministru kabineta 2014.gada 25.marta noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, lai izpildītu Ministru kabineta 2016.gada 16.maija rīkojuma Nr.292 „Par konceptuālu ziņojumu „Par Latvijas pievienošanos Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu”” 5.punktā uzdoto Labklājības ministrijai sagatavot un iesniegt noteiktā kārtībā Ministru kabinetā tiesību aktu projektus par grozījumiem normatīvajos aktos atbilstoši ziņojuma 10.pielikumam. Ziņojuma 10.pielikumā „Prioritāri veicamie grozījumi normatīvajos aktos” noteikts, ka grozījumi Ministru kabineta 2014.gada 25.marta noteikumos Nr.161 „Kārtība, kādā novērš vardarbības draudus un nodrošina pagaidu aizsardzību pret vardarbību” nepieciešami, lai izpildītu Eiropas Padomes Konvencijas par vardarbības pret sievietēm un vardarbības ģimenē novēršanu un apkarošanu 11.pantu, ka Konvencijas dalībvalstis apņemas regulāri vākt attiecīgus statistikas datus par gadījumiem, kad notikusi jebkāda vardarbība, uz ko attiecas šī Konvencija.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Precīzi statistikas dati par vardarbības ģimenē gadījumiem ir ļoti būtiski, lai plānotu un īstenotu efektīvu vardarbības novēršanas un mazināšanas politiku. Dati ir nepieciešami, lai izprastu esošo problēmu un tās izplatību, informētu sabiedrību par šīs problēmas būtību un aktualitāti, veidotu atbilstošus normatīvos aktus un ieviestu piemērotus pakalpojumus, vērtētu pasākumu efektivitāti vardarbības mazināšanai. Dati arī vajadzīgi nevalstiskajām organizācijām, kas īsteno vardarbības ģimenē novēršanas un mazināšanas pasākumus, un kurām ir svarīgi iegūt precīzus statistikas datus par situāciju valstī. Tāpat saskaņā ar Eiropas Padomes Konvencijas par vardarbības pret sievietēm un vardarbības ģimenē novēršanu un apkarošanu 11.panta trešo daļu valstis, kas pievienojušas šai konvencijai, sniedz statistisko informāciju ekspertu grupai GREVIO, kas uzrauga Konvencijas īstenošanu dalībvalstīs. Saskaņā ar dažādu organizāciju rekomendācijām kvalitatīvi dati par vardarbības ģimenē gadījumiem ir tādi dati, kas cita starpā atspoguļo informāciju pēc cietušā un vardarbības veicēja dzimumu un savstarpējām attiecībām (piemēram, radniecību). Eiropas Savienības Padomes secinājumos „Visu vardarbības formu pret sievietēm un meitenēm, tai skaitā sieviešu dzimumorgānu kropļošanu, novēršana un apkarošana” (apstiprināti 05.06.2014. <http://www.consilium.europa.eu/uedocs/cms_Data>/docs/pressdata/en/jha/143103.pdf) dalībvalstis ir aicinātas uzlabot datu apkopošanu par vardarbības pret sievietēm gadījumiem, tai skaitā reģistrējot informāciju par cietušo un vardarbības veicēju dalījumā pēc dzimuma, vecuma un cietušā un vardarbības veicēja savstarpējām attiecībām, kā arī par notiesājošajiem spriedumiem un piespriestajiem sodiem.Ir vairāki Latvijas normatīvie akti, saskaņā ar kuriem tiek reģistrēti dati par vardarbības gadījumiem, un vairākas datu bāzes, kurās cita starpā tiek uzkrāta informācija par personām, kas cietušas no vardarbības, un personām, kas vardarbību veikušas. Izmantojot šos datu avotus, Labklājības ministrija sadarbībā ar citām institūcijām regulāri apkopo dažādu jomu statistikas datus un iesniedz Ministru kabinetā ikgadējo informatīvo ziņojumu par vardarbības pret sievietēm un vardarbības ģimenē gadījumiem, to izplatību un dinamiku. Ministru kabineta 2014.gada 25.marta noteikumi Nr. 161 „Kārtība, kādā novērš vardarbības draudus un nodrošina pagaidu aizsardzību pret vardarbību” (turpmāk – MK noteikumi Nr.161) nosaka, kādas ziņas policija ievada informācijas sistēmā, nodrošinot to personu uzskaiti, attiecībā uz kurām pieņemts policijas lēmums par nošķiršanu, un kādas ziņas ievada, nodrošinot to personu uzskaiti, kurām ar tiesas nolēmumu ir noteikti pagaidu aizsardzības pret vardarbību līdzekļi. MK noteikumi Nr.161 nosaka, ka, nodrošinot to personu uzskaiti, attiecībā uz kurām pieņemts policijas lēmums par nošķiršanu, un to personu uzskaiti, attiecībā uz kurām ar tiesas nolēmumu ir noteikti pagaidu aizsardzības pret vardarbību līdzekļi, informācijas sistēmā policija ievada pamatā visas lēmumos norādītās ziņas (16. un 23.punkts), izņemot pieteikumos lēmumu pieņemšanai (1.pielikuma I sadaļas 3.tabula, 3.pielikuma 5.punkts) norādīto informāciju par attiecību starp personu, kas rada draudus, un aizsargājamo personu (starp prasītāju un atbildētāju) statusu un raksturojumu (vīrs/sieva, bijušais vīrs/sieva, šobrīd dzīvo vienā mājsaimniecībā, kādreiz ir dzīvojuši vienā mājsaimniecībā, vai ir kopīgs bērns(-i)). Tai pašā laikā praksē Valsts policija no pieņemtajiem lēmumiem par nošķiršanu manuāli atlasa un pēc pieprasījuma sniedz datus par Valsts policijas amatpersonu pieņemtajiem policijas lēmumiem par nošķiršanu (tiek fiksētas šādas kategorijas: persona, kas rada draudus – vīrs, bijušais vīrs, partneris vīrietis, dēls, brālis, tēvs, cita persona; aizsargājamā persona – sieva, bijusī sieva, partnere sieviete, māte, māsa, meita, cita persona) iekļaušanai ikgadējā informatīvajā ziņojumā par vardarbības pret sievietēm un vardarbības ģimenē gadījumiem, to izplatību un dinamiku. Noteikumu projekts paredz noteikt, ka papildus patlaban noteiktajam policija ievada informācijas sistēmā arī ziņas par aizsargājamās personas un personas, kas rada draudus, attiecību statusu un raksturojumu, kā arī ziņas par prasītāja un atbildētāja attiecību statusu un raksturojumu. |
| 3. | Projekta izstrādē iesaistītās institūcijas | Iekšlietu ministrijas Informācijas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Valsts policijas darbiniekiem, kuri nodrošina to personu uzskaiti, attiecībā uz kurām pieņemts policijas lēmums par nošķiršanu, un to personu uzskaiti, kurām ar tiesas nolēmumu ir noteikti pagaidu aizsardzības pret vardarbību līdzekļi.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Gadā tiek pieņemti apmēram 600 policijas lēmumi par nošķiršanu un tiesas lēmumi par pagaidu aizsardzību pret vardarbību. Līdz ar to, pēc grozījumu stāšanās spēkā informācijas sistēmā būs jāievada viens papildus parametrs. Šī papildus parlamenta ievadīšana par lēmumiem kopumā aizņems ne vairāk kā 10 stundas gadā.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |  | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | x | 0 | 0 | 0 |
| 1.2. valsts speciālais budžets | 0 | x | 0 | 0 | 0 |
| 1.3. pašvaldību budžets | 0 | x | 0 | 0 | 0 |
| 2. Budžeta izdevumi: |  |  | 7 000 |  |  |
| 2.1. valsts pamatbudžets | 0 | x | 7 000 | 0 | 0 |
| 2.2. valsts speciālais budžets | 0 | x | 0 | 0 | 0 |
| 2.3. pašvaldību budžets | 0 | x | 0 | 0 | 0 |
| 3. Finansiālā ietekme: |  |  | -7 000 |  |  |
| 3.1. valsts pamatbudžets*Iekšlietu ministrijas budžeta apakšprogramma 02.03.00 “Vienotās sakaru un informācijas sistēmas uzturēšana un vadība”* | 0 | X | -7 000 | 0 | 0 |
| 3.2. speciālais budžets | 0 | x | 0 | 0 | 0 |
| 3.3. pašvaldību budžets | 0 | x | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  | 7000 |  | 0 |
| 5. Precizēta finansiālā ietekme: | X | 0 | 0 | 0 | 0  |
| 5.1. valsts pamatbudžets | x | 0 | 0 | 0  |
| 5.2. speciālais budžets | x | 0 | 0 | 0  |
| 5.3. pašvaldību budžets | x | 0 | 0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Papildus finansējums nepieciešams Iekšlietu ministrijai (Iekšlietu ministrijas Informācijas centrs, budžeta apakšprogramma 02.03.00 “Vienotās sakaru un informācijas sistēmas uzturēšana un vadība”). Noteikumu projekts paredz vienreizējo finansiālo ietekmi, pilnveidojot Integrētās iekšlietu informācijas sistēmas apakšsistēmu “Uzskaišu kategorijas”. Tehniskās specifikācijas izstrādes, analīzes, projektēšanas un programmatūras izmaiņu izstrādes, testēšanas 1 cilvēkdienas izmaksas ar PVN ir 538,45 euro (EKK 5140). Darba izpildei nepieciešamas 13 cilvēkdienas par kopējo summu 7000 *euro* (13 cilvēkdienas x538,45 *euro*). Papildu nepieciešamais finansējums tiks segts Iekšlietu ministrijai piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Eiropas Padomes 2011.gada 11.maija Konvencija par vardarbības pret sievietēm un vardarbības ģimenē novēršanu un apkarošanu. |
| 3. | Cita informācija | Nav. |
| **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar.  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Padomes 2011.gada 11.maija Konvencija par vardarbības pret sievietēm un vardarbības ģimenē novēršanu un apkarošanu. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 1.Lai īstenotu šo Konvenciju, tās dalībvalstis apņemas: a) regulāri vākt attiecīgus grupētus statistikas datus par gadījumiem, kad notikusi jebkāda vardarbība, uz ko attiecas šī Konvencija. | Noteikumu projekta 1 un 2.punkts. | Starptautiskās saistības attiecībā uz Valsts policijas apkopotajiem datiem tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi MK noteikumos Nr.161 tiek veikti atbilstoši konceptuāla ziņojuma „Par Latvijas pievienošanos Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu” 10.pielikumā noteiktajam un Ministru kabineta 2016.gada 16.maija rīkojuma Nr.292 „Par konceptuālu ziņojumu „Par Latvijas pievienošanos Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu” 5.punktā uzdotajam. Pirms konceptuāla ziņojuma izsludināšanas Valsts sekretāru sanāksmē (izsludināts VSS 2015.gada 26.novembrī) tika nodrošināta sabiedrības līdzdalība. Iebildumi un priekšlikumi par plānotajiem grozījumiem MK noteikumos Nr.161 netika saņemti.  |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, 2017.gada 10.martā ievietojot MK noteikumu projektu tīmekļa vietnē www.lm.gov.lv un aicinot sabiedrības pārstāvjus sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas IV sadaļa – projekts šo jomu neskar.

Labklājības ministrs J.Reirs

Boļšakova, 67782956

viktorija.bolsakova@lm.gov.lv